Referat af møde i menighedsrådet ved Jesu Hjerte Kirke 22.02. 2022 kl. 18.

Tilstede: Sp. Tomislav Cvetko, p. Ariel Baraquiel Bejo, diak.Ole Lundsteen, Ulf M. Becker, Sr. Agnes Deprez, Maria Sundgaard Ertner, Rasmus Kaare Frederiksen (fm.), Carsten Günther, Jacob Hansen-Schwartz, Ivan Jajcévic, Ursula Ljungqvist, Anna Siekirska (suppl.)

Fraværende: p. Tomaz Majcen, Maria G. Rasmussen

Formanden ledede mødet efter følgende

**Dagsorden:**

1. Indledning og bøn v. sognepræsten
2. Godkendelse / supplering af dagsorden
3. Besøg af sr. Anna Mirijam Kaschner C.P.S., der vil fortælle om den nye struktur i det københavnske konvertitforløb
4. Almen orientering v/formanden. *Skriftlig redegørelse vedhæftes*.
5. Almen orientering v/sognepræsten.
6. Ønske om et opsamlingsmøde for den synodale proces med præsentation af bispedømmets konklusioner.
7. Præsentation af perspektiverne for et nyt lysanlæg i kirken. *Grundskitse om de principielle tanker vedhæftes.* *En powerpoint fremlægges på mødet*
8. Redegørelse om lokalebenyttelsen i præstehuset

1. Undervisning i kirken; sakramentalundervisning, lektorkursus mm.
2. Modernisering af forhal og våbenhus. Opsætning af nye opslagstavler og kantlister til brochurer og nyhedsbreve mm. En model af en kantliste præsenteres på mødet.

*På budgettet er der afsat 30.000 til formålet. Oversigtstegning og billeder til inspiration vedhæftes.*

1. Evt.

**Ad 1)** Sognepræsten indledte mødet med en meditation over Lukas 1, 39-49, og salme 463 blev sunget.

**Ad 2)** Dagsordenen blev godkendt, idet dog punkt 3) udgik.

**Ad 3)**

**Ad 4)** Formandens udsendte beretning var omfangsrig. Der blev bl.a. nævnt, at der er foregået løbende vedligeholdelse. Der laves flere strømudtag til sangernes nodestaviver på pulpituret, der tillader mere fleksibilitet. Sogneregnskaber er offentliggjort og kan læses på katolsk.dk. Det nye Missale er udkommet og blevet købt til JHK.

**Ad 5)** Sognepræstens udsendte beretning havde som hovedpunkter undervisning, hvor indskrivning finder sted 29.8. kl. 18 for førstekommunikanter og kl. 19.30 for firmander, en kommende kirkeskatkampagne og forslag til prisliste for leje af lokaler. Eneste større fest i den kommende periode er St. Frans af Assisi 4.10. Mundtligt blev det nævnt, at 1. kommunion finder sted 21.5.23, og at en nytilkommen i menigheden gerne vil assistere med hjemmesiden.

**Ad 6)** Sr. Agnes fremlagde punktet. Mødet kan evt. blive samlet for city-menighederne. Der var enighed om, at en lørdag eller en hverdagsfyraften ville være bedste mødetidspunkter.

**Ad 7)** Formanden præsenterede sagen. Det nuværende anlæg er gammelt, er gået i stykker på pulpituret, der kan kun skaffes pærer fra Kina, og det er dyrt i strøm. Der foreslås et nyt LED-anlæg. Der inviteres et lysfirma til at se på sagen.

**Ad 8)** Formanden fremlagde liste over brugere af de forskellige lokaler. Der er en mulig kandidat til at tage sig af bookingen. Sognepræstens prisliste blev vedtaget pr. 1.1.23. Når man har set, hvorledes den fungerer, vil den kunne blive justeret i detaljerne. Det blev nævnt, at nogle brugere af lokalerne ikke rydder op sig. Fra 1.9. noterer Jacob Hansen-Schwartz den type uregelmæssigheder, så man har dokumentation overfor brugerne.

**Ad 9)** Ursula Ljungqvist meddelte, at der vil være undervisning for 1.kommunikanter før 11-messen.

**Ad 10)** Formanden fremviste en model af kantliste til våbenhuset. Det blev vedtaget, at sætte en op på prøve.

**Ad 11)** Der blev mindet om, at man om nødvendigt skal have børneattest. Anna Siekierska foreslog, at der fremover sættes blomster ved påskelyset, lighed med blomster ved amboen. Et billede af Barmhjertigheds-Jesus kunne overvejes til kirken.

Næste møde finder sted 31.10. kl. 18.

Formanden hævede mødet kl. 20:05